Turkiyaning CNN Turk telekanali xabar berishicha, mamlakat prezidenti Toyib Erdo‘g‘an xavfsiz joyda. Avvalroq Turkiya bosh vaziri mamlakatda bir guruh harbiylar tomonidan davlat to‘ntarishiga urinish sodir bo‘lganligini ma’lum qilgan edi. Turk politsiyasi Istanbuldagi Bosfor ko‘prigining har ikki tomondan harakatini to‘xtatib qo‘ygan. Anqara markazida joylashgan Turkiya bosh shtabi oldida otishmalar eshitilgan va bosh shtab rahbari Xulusi Akar asir olingan. To‘natirish qilgan harbiylar xalqaro aloqalar saqlanib qolishi haqida bayonot berishgan.